Πακαλίτα Μοσισίλι

Ο Πακαλίτα Μοσισίλι (Pakalitha Bethuel Mosisili, γενν. 14 Μαρτίου 1945) είναι πολιτικός από το Λεσότο, ο οποίος υπηρέτησε ως πρωθυπουργός του κρατιδίου από τον Μάρτιο του 2015 ως το 2017. Υπηρέτησε ξανά στην πρωθυπουργία από το 1998 ως το 2012. Εκτός από πρωθυπουργός ήταν και υπουργός Άμυνας. Έλαβε εντολή σχηματισμού κυβέρνησης συνασπισμού το 2015.

 Βιογραφία και καριέρα 
Γεννήθηκε στις 14 Μαρτίου 1945. Εξελέγη για πρώτη φορά βουλευτής το 1993 και στη συνέχεια έγινε υπουργός Παιδείας. Στις 14 Απριλίου 1994 απήχθη για λίγο μαζί με άλλους τρεις υπουργούς από στρατιώτες. Στο επεισόδιο σκοτώθηκε ένας πέμπτος υπουργός, ο αναπληρωτής πρωθυπουργός Σελομέτσι Μπαχόλο"Deputy Prime Minister Murdered by Army Faction" , Summary of Events in Lesotho, 2nd quarter 1994, trc.org.ls. . Στα τέλη Ιανουαρίου του 1995 ο Μοσισίλι διορίστηκε αντιπρόεδρος της κυβέρνησης και την ίδια χρονιά διορίστηκε επίσης υπουργός εσωτερικών και τοπικής αυτοδιοίκησης"Mosisili Appointed Deputy Prime Minister" , Summary of Events in Lesotho, Volume 2, Number 1, First Quarter 1995, trc.org.ls. . Τον Φεβρουάριο του 1998 εξελέγη ηγέτης του κόμματος Κογκρέσο για τη Δημοκρατία (LCD).Ο Μοσισίλι οδήγησε το κόμμα του σε σχεδόν σαρωτική νίκη στις εκλογές του 1998. Στις εκλογές αυτές υπήρχαν καταγγελίες για παρατυπίες και νοθεία, που οδήγησαν σε έκτροπα από πλευράς αντιπολίτευσης. Η κατάσταση εξομαλύνθηκε μόνο με την επέμβαση του SADC.

 Πρωθυπουργός 
 Εκλογικές νίκες 2002 και 2007 
Έγινε πρωθυπουργός στις 29 Μαΐου 1998Προφίλ του πολιτικού στον ιστότοπο της Κυβέρνησης του Λεσότο .. Το κόμμα του κέρδισε τις εκλογές τον Μάιο του 2002, στις οποίες η αντιπολίτευση κατήγγειλε νοθεία. Μάλιστα απειλήθηκε με επέμβαση του στρατού και αναγκάστηκε να καλέσει βοήθεια από την Νοτιαφρικανική Αναπτυξιακή Κοινότητα (SADC)."Individual Constituency Results Range from Clear Victories to Minority Votes" , Summary of Events in Lesotho, Volume 9, Number 2, Second Quarter 2002, trc.org.ls. Ακολούθησε και νέα εκλογική νίκη, τον Φεβρουάριο του 2007. Οι εκλογές του 2007 ήταν πρόωρες και έγιναν μετά την αποχώρηση 18 βουλευτών από το κυβερνών κόμμα (η ισχνή πλειοψηφία που είχε τότε στη Βουλή το LCD ήταν 61 επί συνόλου 120 εδρών). "Lesotho dissolves Parliament ahead of elections" , AFP (Mail & Guardian Online), 25-11-2006.Bethuel Thai, "Lesotho will go to the polls in February 2007" , Reuters (IOL), 1-12-2006.. Το LCD κέρδισε τις εκλογές με 61 έδρες ενώ ο σύμμαχός του, το Εθνικό Ανεξάρτητο Κόμμα πήρε επιπλέον 21 έδρες."Win was not fair - opposition" , AFP (IOL), 21-2-2007.

 Απόπειρα δολοφονίας 
Ένοπλοι επιτέθηκαν στην κατοικία του Μοσισίλι στις 22 Απριλίου 2009 σε μία προφανή απόπειρα δολοφονίας του. Τρεις από τους επίδοξους δολοφόνους σκοτώθηκαν από την αστυνομία, ενώ ο Μοσισίλι δεν έπαθε τίποτε."Lesotho PM survives assassination bid: media", AFP, 22-4-2009.

Το 2012 αποχώρησε από την πρωθυπουργία και τον διαδέχθηκε ο Τομ Ταμπάνε.

 Εκλογές 2015 
Έπειτα από τη διεξαγωγή των γενικών εκλογών του Φεβρουαρίου του 2015, ο Μοσισίλι σχημάτισε κυβέρνηση συνασπισμού. Ορκίστηκε πρωθυπουργός στις 17 Μαρτίου 2015.

 Εκλογές 2017 και παραίτηση από την πρωθυπουργία 
Δυο χρόνια αργότερα, την 1η Μαρτίου 2017, ηττήθηκε σε πρόταση δυσπιστίας και θεωρήθηκε πιθανή η διεξαγωγή πρόωρων εκλογών."Lesotho set for elections following no-confidence vote against PM Mosisili", Africanews, 2-3-2017. Στη συνέχεια ο πρωθυπουργός πρότεινε στο βασιλιά Λετσίε Γ΄ να διαλύσει το κοινοβούλιο και ο βασιλιάς το έκανε στις 7 Μαρτίου.Nthakoana Ngatane, "Lesotho prepares for general elections" , SABC News, 7-3-2017.

Οι εκλογές διεξήχθησαν στις 3 Ιουνίου 2017 και είχαν ως αποτέλεσμα την νίκη για τον Τομ Ταμπάνε και το κόμμα του, το ABC, το οποίο κέρδισε 48 έδρες έναντι 30 για το Δημοκρατικό Κογκρέσο του Μοσισίλι."Lesotho: Incumbent Mosisili loses election to former Prime Minister Thabane", Africanews, 6-6-2017. Στη συνέχεια, ο Μοσισίλι υπέβαλε την παραίτησή του στον βασιλιά Λετσίε και παρέμεινε υπηρεσιακά στην πρωθυπουργία."Easing fears, Lesotho's PM Mosisili resigns after election loss" , Associated Press, 9-6-2017. Ο Ταμπάνε τον διαδέχθηκε στην πρωθυπουργία στις 16 Ιουνίου.Ismail Akwei, "'Devastated' Lesotho PM inaugurated after fatal shooting of wife", Africanews, 16-6-2017.

 Παραπομπές 

 Εξωτερικοί σύνδεσμοι 

 Βιογραφικό στον ιστότοπο της κυβέρνησης του Λεσότο

Μοσισιλι, Π